Šilgalio piliakalnis

Šilgalio piliakalnis, Pilikė (registro kodas iki 2005 m. balandžio 19 d. A579P, Lietuvos Respublikos kultūros paminklų sąrašo Nr. AR387) – piliakalnis Kelmės rajono savivaldybės teritorijoje, prie Šilgalio kaimo, Kražių seniūnija. Pasiekiamas keliu Kražiai – Kaltinėnai Karyznose, už Ančios pasukus į dešinę šiaurės kryptimi, buvusiu bandokeliu pavažiavus iš viso 800 m iki naujos sodybos kalne, nuo jos pasukus į kairę vakarų kryptimi ir vos žymiu lauko keliu – 350 m, yra nusileidus nuo antros kalvos dešinėje.

Piliakalnis 
Piliakalnis įrengtas Ringio dešiniajame krante esančioje atskiroje kalvoje, pelkėto slėnio pakraštyje. Šlaitai vidutinio statumo, 6­-7 m aukščio. Aikštelė ovali, pailga šiaurės rytų – pietvakarių kryptimi, 23x15 m dydžio. Apaugęs lapuočiais.

Tyrimai 
Piliakalnio žvalgomuosius archeologinius tyrimus 1967 m. atliko Lietuvos istorijos institutas. Piliakalnis datuojamas I tūkstantmečiu.

Šaltiniai 

 Lietuvos TSR kutūros paminklų sąrašas, V., 1973, p.126

Nuorodos 
 Lietuvos piliakalniai

Piliakalniai Kelmės rajone